cyanic-selkie/wikianc huggingface dataset:
Sottungan kirkko
Sottungan kirkko on pienehkö puukirkko Sottungan kunnassa Ahvenanmaalla. Se on pyhitetty Maria Magdalenalle. Kirkon paikalla on sijainnut kirkko vuodesta 1661 saakka. Nykyisen kirkon rakentamistyöt aloitettiin vuonna 1728, kun sitä edeltänyt kirkkorakennus poltettiin isovihan aikana. Kirkon raportoitiin valmistuneen päärakenteiden osalta vuonna 1730; toisessa lähteessä on valmistumisajaksi mainittu vasta vuosi 1761. Se siirrettiin korjattuna nykypaikalleen 1802. Viimeksi kirkkorakennus kunnostettiin vuonna 1974.
Kirkko on torniton pitkäkirkko, joka on katettu paanuin. Kellotapuli on rakennettu vuosina 1769–1770. Sisäkatto on lautaholvattu. Barokkityylisessä saarnatuolissa on Jonas Bergmanin koristemaalaukset vuodelta 1753. Kirkossa on kaksi alttaritaulua, Kristuksen taivaaseenastuminen (1770) ja P. Berggrenin Ehtoollisen asettaminen (1845).
Kirkossa on Frans Andersonin rakentamat 7-äänikertaiset urut vuodelta 1866, ja ne on uudistanut Hans Heinrich vuonna 1974.
Geneva
Geneva voi tarkoittaa ainakin seuraavia:
Vänersborgin kunta
thumb|262px|Entiset pitäjät [[Dalslandin maakunnassa sekä Vänersborgin ja Grästorpin kuntien alueella. Pitäjien nimet on kirjoitettu pienellä ja vuonna 1952 perustettujen kuntien nimet hieman suuremmalla. Näiden kuntien rajat on merkitty rosalla ja nykyiset rajat punaisella. Lääninrajat on merkitty tummanpunaisella ja maakuntarajat sinisellä. Valbo-Ryrin pitäjä kuuluu nykyään Munkedalin kuntaan.]]
thumb|250px|Vänersborgin Skräckleparken.
Vänersborgin kunta on Länsi-Götanmaan läänissä sijaitseva Ruotsin kunta. Maakuntajaossa se kuuluu Länsi-Götanmaahan ja Dalslandiin. Kunnan keskustaajama on Vänersborg.
Kunnan maapinta-ala on 642,60 neliökilometriä (1.1.2016) ja asukasluku 39 636 henkeä (31.12.2021).
Vuonna 2007 kunnassa oli 215,58 km² peltoa, joten saman ajankohdan maapinta-alaan vertaamalla saadaan peltojen osuudeksi 33,3 prosenttia kunnan maapinta-alasta.
Kuntajaon kehitys
Länsi-Götanmaan ja Dalslandin välinen maakuntaraja kulkee kunnan halki: vuonna 1952 muodostetut Brålanda ja Frändefors ovat osa Dalslandia, ja niistä etelään sijaitsevat kunnan muut osat kuuluvat Länsi-Götanmaahan.
Väestönkehitys
Kunnan väestö taustan mukaan on esitetty seuraavassa taulukossa.
Vuoden 2010 tietojen mukaan 20 vuotta täyttäneiden kuntalaisten mediaaninettotulot olivat 184 601 kruunua. Vuodelta 2007 olevan tiedon mukaan kuntalaisten nettovarallisuuden mediaani oli 78 000 kruunua.
Vuoden 2011 lopussa kunnan väestö jakautui eri ikäryhmiin seuraavasti:
Elinkeinot
Seuraava taulukko kuvaa työpaikkojen ja työllisten jakautumista eri elinkeinojen kesken. Luvut on laskettu kahdessa eri Statistiska centralbyrånin tilastossa ilmoitettujen perusteellisempien tietojen pohjalta. "Päiväväestö" (ruots. dagbefolkning) kertoo kunnassa sijaitsevista työpaikoista ja "yöväestö" (ruots. nattbefolkning) puolestaan kunnassa asuvien elinkeinosta. Työpaikkaomavaraisuus on laskettu päivä- ja yöväestön suhteena. Alkutuotanto tarkoittaa maa- ja metsätaloutta sekä kalastusta. Jalostuksen kohdalla on laskettu yhteen tavaranvalmistus- ja kierrätysteollisuus, energia- ja ympäristöyritykset sekä rakennusteollisuus. Muut toimialat on laskettu palveluihin lukuun ottamatta niitä, joiden elinkeino on tuntematon.
Taajamat
Kunnassa on 6 taajamaa, joiden osuus kunnan väestöstä vuoden 2010 lopussa oli 79,5 prosenttia. Taajamien ulkopuolella asui tuolloin 7 548 asukasta. Seuraavassa on lueteltu kunnan alueella sijaitsevat taajamat väkilukuineen:
Kunnan keskustaajama on lihavoitu.
Pientaajamat
Yli 200 asukkaan taajamien lisäksi kunnassa on vuoden 2010 tietojen perusteella myös seuraavat 50–199 asukkaan pientaajamat:
Asteriski (*) tarkoittaa, että pientaajama kuuluu osittain toiseenkin kuntaan. Båberg + Kvarntorp kuuluu osin myös Trollhättanin kuntaan.
Entiset pientaajamat
Ruotsissa on tehty tilastoja pientaajamista aikaisemmin myös vuosina 1990, 1995, 2000 ja 2005. Seuraavat paikkakunnat ovat olleet pientaajamia jonakin tai joinakin vuosina vuosien 1995, 2000 ja 2005 aikana, mutta ne eivät olleet pientaajamia vuonna 2010:
Kunnanvaltuusto
Ruotsissa valitaan joka neljäs vuosi edustajat valtiopäiville, aluevaltuustoihin ja kunnanvaltuustoihin. Kunnallisvaaleissa Vänersborgin kunta on jaettu seuraaviin vaalipiireihin: Seuraavassa taulukossa on esitetty valtiopäivillä edustettuina olevien puolueiden saamat valtuustopaikat Vänersborgin kunnanvaltuustossa vuodesta 1973 lähtien.
Piirit
thumb|right|250px|Kartta Vänersborgin kunnan piireistä.
Vuodesta 2016 alkaen kunta on jaettu seuraaviin piireihin:
Seurakunnat
Vuoden 2012 aluejaon mukaan kunnassa on seuraavat Ruotsin kirkon seurakunnat:
Historialliset seurakunnat
Seuraavassa luettelossa on mainittu kaikki nykyisen kunnan alueella sijainneet seurakunnat. Jos seurakunta on lakkautettu, niin sen perässä on asteriski (*). Mahdolliset suluissa lukevat nimet ovat seurakunnan vaihtoehtoisia tai vanhempia nimiä. Jos nimen perässä lukee kbfd, niin kyseessä "kirkonkirjapiiri", joka ei ole muodostanut omaa seurakuntaa, vaikka ne seurakuntiin rinnastetaankin.
Obs
Obs (muita kirjoitusasuja OBS, OBS., Obs. ja O.B.S.) oli Yleisradion ruotsinkielisen televisiotoiminnan (YLE FST, sitten Svenska Yle) tuottama ajankohtaisohjelma, jota esitettiin eri muodoissaan vuosina 1987–2018. Se oli 1974–1987 tuotetun Veckans puls -makasiiniohjelman seuraaja. 2010-luvulle tultaessa internetin nopeuttama uutisvälitys alkoi tehdä tarpeettomaksi kerran viikossa lähetetyn ajankohtaisohjelman. Niinpä viime vuosinaan 2012–2018 ohjelma oli torstai-iltaisin lähetetty suora studiokeskustelu ajankohtaisesta aiheesta ja tunnettiin nimellä Obs debatt. .
Historiaa
Marraskuun lopulla 1987 Yle lakkautti alle 50 000 katsojaa tavoittaneen, maanantai-iltaisin Yle TV2 -kanavalla vuodesta 1974 lähetetyn Veckans puls -ajankohtaismakasiinin. Se ja ruotsinkielinen kulttuurimakasiini Blå timmen korvattiin uudella O.B.S.-ohjelmalla, jolla oli kaksi lähetystä viikossa: maanantaisin 45 minuuttia kakkoskanavalla myös suomeksi tekstitettynä, ja torstaisin 30 minuuttia ykköskanavalla suorana lähetyksenä ilman tekstitystä. Uuden ohjelman 20-henkistä toimitusta veti Christian Sundgren.
Ohjelmaa esitettiin 1990-luvun alussa maanantaisin Yle TV2:ssa ja torstaisin kello 18.15 Yle TV1:ssä. Tuolloin ohjelman nimi kirjoitettiin OBS, siis isoilla kirjaimilla ja ilman loppupistettä.
Vuodesta 1993–2006 OBS esitettiin tiistaisin Yle TV1:ssä ja perjantaisin Yle TV2:ssa (vuodesta 2001 niiden lisäksi FST:n digikanavalla), lokakuusta 1996 digitaalisten televisiolähetysten alkuun 2001 nimillä Kanal 1 ja Kanal 2.
Syksystä 2006 kevääseen 2007 Obs. lähetettiin kerran viikossa maanantaisin kello 20.20 Yle TV2:ssa ja Yle FST5:llä samanaikaisesti. Sittemmin Obs debatt lähetettiin kerran viikossa, torstaisin kello 20.00 Yle Teema & Femillä.
Syksyllä 2007 ohjelmaa juonsivat Anna Bäck ja Freddi Wahlström. Vuosina 2008–2010 ohjelmaa juonsi Jonas Jungar. Syksystä 2010 ohjelmaa juonsi jälleen Bäck.
M&T Production
Toiminta
M&T Productionin ensimmäinen julkaisu oli vuonna 1974 julkaistu Salomonin single "Mentiin seslonkiin" / "Valvoin koko yön" ja ensimmäinen albumijulkaisu seuraavana vuonna ilmestynyt Matin ja Tepon pitkäsoitto Ota kiinni. M&T Production julkaisi vuosina 1975–1976 kuusi albumilevyä, joihin sisältyi muun muassa Hittiparaati-jäljitelmähittisarjan kokoelmia ja yli 40 000 kappaletta myynyt Matin ja Tepon albumi Cara Mia. Levyjen jakelijana toimi yhtiön alkuvuosina Love Records.
Melko hyvien myyntilukujen myötä M&T Production yritti laajentaa toimintaansa rockmusiikkin julkaisemalla Combination- ja Kaamos-yhteiden albumit, mutta kokeilut osoittautuivat raskaasti tappiollisiksi. Tämän myötä yhtiö keskittyi jälleen iskelmämusiikin julkaisemiseen. Sille levyttivät esimerkiksi Markus, ainoan uransa kultalevyn M&T Productionin julkaisemasta albumista Elämäntoveri saanut Eero Aven, VeePee Lehto ja Vera Telenius. Myyntimenestyksiä olivat esimerkiksi Matin ja Tepon albumit Et voi tulla rajan taa, Pidä itsestäsi huolta ja Minuun voit luottaa, joista kaikki ylittivät timanttilevyyn vaadittavan myyntimäärän. Myös neljä M&T Productionin kautta vuosina 1980–1983 ilmestynyttä Tarja Ylitalon albumia myivät hyvin: albumeista kolme ensimmäistä myi platinaa ja viimeinen kultaa. Tämän lisäksi Mika Sundqvistin pitkäsoitot Moottoripyörä on moottoripyörä ja Hormonihiiret olivat myyntimenestyksiä, ja jälkimmäinen albumi myi myös kultalevyyn oikeuttavan määrän.
1980-luvun puolivälissä suomalaisen iskelmän myyntimäärät olivat pudonneet ja kaupallinen kysyntä suuntautui suomirockiin. M&T Production pyrki vastaamaan tilanteeseen omalla Lighthouse-alamerkillään, jonka kautta julkaistiin vuosina 1985–1988 yli kaksikymmentä pitkäsoittoa ja hieman yli neljäkymmentä singleä. Yhtiön menestynein kiinnitys oli Bogart. Co, jonka ensimmäinen albumi Dance Station myi kultalevyyn oikeuttavan määrän ja Only Lonely ylitti 50 000 kappaleen timanttilevyrajan. Muita Lighthouse-alamerkille levyttäneitä artisteja olivat muun muassa Pepe Le Moko, Päät, Garbo, Annica ja T.T. Oksala.
M&T Production oli kiinnittänyt talliinsa 1980-luvun puoliväliin tultaessa talliinsa muun muassa Dannyn, Robinin, Jonna Tervomaan, Timo Tervon ja Matti Eskon. Erityisen suosituksi osoittautui Matti Esko, jonka vuonna 1987 ilmestynyt albumi Rekkamies myi 55 000 kappaletta. Myös Matin ja Tepon albumi Matti & Teppo ja kokoelmat Parhaat 1 sekä Parhaat 2 myivät hyvin. Yhtiön uusista artisteista menestystä saavuttivat erityisesti Finladers ja Ari Klem.
Vuonna 1988 Matti ja Teppo Ruohonen myivät levy-yhtiö- ja kustannustoimintansa Finnlevylle. Ruohoset pitivät levy-yhtiötoiminnan pyörittämistä liian raskaana ja katsoivat sen toisaalta rajoittavan keikkailua. Matti ja Teppo Ruohonen perustivat pian M&T Productionin myymisen jälkeen uuden levy-yhtiön MTR Music, joka julkaisi kaksikon omaa musiikkia ja pienimuotoisesti myös muita artisteja. Muutaman vuoden kuluttua tämä yhtiö päätti kuitenkin keskittyä pelkästään Matin ja Tepon musiikin julkaisemiseen.
Mynttinen
Mynttinen on suomalainen sukunimi.
Suomi itkee
Suomi itkee / Ylistyslaulu virvoitusjuomille on porilaisen MAC-yhtyeen ensimmäinen singlejulkaisu vuodelta 1981. Singlen julkaisi Finnlevy vinyylinä. Singlen kappaleista "Suomi itkee" on myöhemmin julkaistu CD:nä Pertti Neumannin kokoelmalevyillä.
Luettelo Costeen kappaleista
Tämä on luettelo suomalaisartisti Costeen kappaleista.
Ali Project
thumb|Ali Project esiintymässä [[Seattlessa vuonna 2008.]] Ali Project on japanilainen yhtye, joka on tunnettu voimakkaista Gothic Lolita -vaikutteistaan. Yhtyeen laulajana ja sanoittajana toimii Arika Takarano ( 宝野アリカ, Takarano Arika) ja musiikista huolehtii Mikiya Katakura (片倉三起也, Katakura Mikiya).
Ali Project pääsi ensimmäisen kerran listoille Ali Projectina ("蟻プロジェクト", romanisoituna "Ari Purojekuto". Ensimmäinen kirjain kuvaa muurahaista kun nimi muutettiin myöhemmin vastaamaan vain äännöstä "アリ・プロジェクト") albumillaan Fantastic Garden (幻想庭園, Gensō Teien) vuonna 1988.
Ali Project esiintyy myös useiden animesarjojen tunnuskappaleissa, kuten esimerkiksi sarjoissa Noir,.hack//Roots, Maria-sama ga Miteru~haru~ ja Rozen Maiden.
Arktiset Askeleet
Tapahtuman päämääränä on toimia tanssikasvatuksellinen alustana tapahtuman osallistujille sekä tapahtuman järjestämisessä mukana oleville tanssinopettajaopiskelijoille. Tämän vuoksi tapahtuman lajikirjo pidetään mahdollisimman laajana ja osallistujia pyritään saamaan mukaan eri puolilta Suomea. Tapahtumaan osallistujat lähettävät vuoden vaihteen tietämillä pidettävään videokarsintaan teoksia, joista esikarsintaraati valitsee sopivan määrän teoksia varsinaiseen tapahtumaan. Esikarsintaan osallistuvista teoksista ne, jotka eivät tule valituksi varsinaiseen tapahtumaan saavat halutessaan kirjallisen palautteen teoksestaan. Jokainen tapahtuma viikonloppuun päässyt teos saa kirjallisen palautteen oman lajinsa arviointiraadilta. Lisäksi arviointiraati jakaa teoksille harkintansa mukaan kunniakirjoja ja stipendejä.
Tapahtuman järjestävät Oulun läänin Tanssialan Tuki ry ja Oulun seudun ammattikorkeakoulun kulttuurialan yksikössä toimiva tanssinopettajakoulutus. Koulutuksen opiskelijat suorittavat tapahtumassa tapahtumatoimintaan liittyviä opintopisteitä ja hankkivat näin osaamista tulevaan työhönsä tanssinopettajina.
Jim Galloway
thumb|right|Jim Galloway James Bradie ”Jim” Galloway (28. heinäkuuta 1936 Kilwinning, Ayrshire, Skotlanti – 30. joulukuuta 2014 ) oli jazzia esittävä saksofonisti ja klarinetisti, joka aloitti uransa Glasgow’ssa. Hän muutti Torontoon vuonna 1964. Siellä hän työskenteli aluksi Metro Stompersin kanssa ja nousi sen johtoon vuonna 1968. Hän soitti Jay McShannin ja Buddy Taten kanssa. Galloway sai huomiota varsinkin sopraanosaksofonistin taidoillaan.
Galloway julkaisi useita omia albumeita ja esiintyi monien muiden levytyksillä. Hän toimi myös torontolaisten klubien ja TD Canada Trust Downtown Jazz Festivalin taiteellisena johtajana.
Vaupés (departementti)
pienoiskuva|250px|Vaupés pienoiskuva|200px|Departementin lippu pienoiskuva|200px|Departementin vaakuna Vaupés on yksi Kolumbian 32 departementista. Se sijaitsee Kolumbian Amazonissa Brasilian rajalla. Departementin pinta-ala on 54 135 km². Pääkaupunki on Mitú. Departementti perustettiin vuonna 1991. Vuonna 2020 sen arvioitu väkiluku oli noin 45 000.
Berchtesgaden
Berchtesgaden on kunta Baijerissa, Kaakkois-Saksassa lähellä Itävallan rajaa, noin 30 kilometriä Salzburgista etelään ja 180 kilometriä Münchenistä kaakkoon. Se sijaitsee Berchtesgadenin Alpeilla. Baijeriin alue liitettiin vuonna 1810 sen oltua pitkään ruhtinaspiispojen hallinnassa. Kunnassa on noin 7 900 asukasta, ja sen alueella sijaitsee Watzmann, joka on Saksan kolmanneksi korkein vuori (2 713 m). Alueen itäreunalla kohoaa Salzberg eli Suolavuori. Nimi johtuu alueella pitkään harjoitetusta suolakaivostoiminnasta.
thumb|300px|left|Saksan kolmanneksi korkein vuori, [[Watzmann, sijaitsee Berchtesgadenissa]]
Historia
Ensimmäisen kerran seutu mainitaan historiassa vuonna 1102 sen runsaiden suolaesiintymien vuoksi. Berchtesgadenin vauraus onkin suurelta osin peräisin juuri suolakaivoksista. Kaupunki oli itsenäinen Berchtesgadenin ruhtinasapottikunta vuoteen 1803. Napoleonin sotien aikaan Berchtesgaden siirtyi hallitsijalta toiselle, muun muassa Salzburgille ja Itävallan keisarikunnalle, ja myös Ranskan joukot miehittivät aluetta jonkin aikaa. Baijeriin Berchtesgaden liitettiin vuonna 1810. Baijerin kuningasperhe alkoi heti suosia sitä, kävi Königsseellä ja piti itse kaupungissa kuninkaallista metsästysmajaa. Seutu alkoi kiinnostaa matkailijoita, ja alueelle muutti taiteilijoita, jotka perustivat Königsseen rannalle yhteisön nimeltä Malereck. Tunnetuin Berchtesgadenissa asunut kirjailija oli Ludwig Ganghofer.
thumb|300px|left|[[Caspar David Friedrich, Watzmannvuori, noin 1824–1825.]]
Natsihallinnon keskus
Natsijohtajat varasivat Salzbergin itäpuolella Obersalzbergissä sijaitsevan alueen omaan käyttöönsä, ja alueelle rakennettiin vuonna 1933 yksi Adolf Hitlerin loma-asunnoista, Berghof. Vuonna 1939 kansallissosialistinen puolue rakennutti Hitlerille 50-vuotislahjaksi Berchtesgadenin lähistölle Kehlsteinhaus-nimisen loma-asunnon, joka tunnetaan myös nimellä Kotkanpesä. Hitlerin ohella myös muut tärkeimmät natsijohtajat rakennuttivat alueelle omat talonsa.
Hitler rakasti Obersalzbergiä ja piti sitä kotiseutunaan. Kauniilla säällä hän saattoi katsella Berghofista kauas Itävallan puolelle. Berchtesgadenista tuli suosittu turistikohde jo 1800-luvulta alkaen, ja monet silmäätekevät, kuten Euroopan aateliset, ovat viettäneet siellä aikaansa ja ostaneet sieltä loma-asuntoja. Toisen maailmansodan aikana natsijohtajat neuvottelivat Obersalzbergissä liittolaistensa kanssa, ja alueelta käsin johdettiin Euroopan sotatoimia. Alueen alkuperäiset asukkaat joutuivat myymään talonsa, ja alue jopa suljettiin tavalliselta kansalta.
Toisen maailmansodan lopulla 25. huhtikuuta 1945 Ison-Britannian ja Yhdysvaltain ilmavoimat pommittivat rajusti Berchtesgadenia ja alueella sijaitsevia Saksan armeijan tukikohtia. Obersalzbergin komendantti Bernhard Frank oli jo aikaisemmin lähettänyt pois suuren osan alueen saksalaissotilaista. 4. toukokuuta Yhdysvaltain maavoimat valtasi Berchtesgadenin, joka antautui käytännössä ilman vastarintaa ja joutui yhdysvaltalaisten sekä ranskalaisten ryöstämäksi. Useimmat historialliset rakennelmat on myöhemmin purettu. Paikkakunta ei ylpeile natsihistoriallaan, ja jotkut pelkäävät alueelle syntyvän uusnatsistisen pyhiinvaelluskohteen. Berchtesgaden on kuitenkin merkittävä historiallinen kohde, joka liittyy kiinteästi natsi-Saksan historiaan sen noususta tuhoon. Muun muassa Kotkanpesä on museoitu, ja siellä vierailee vuosittain turisteja kaikkialta maailmasta.
Aiheesta muualla
thumb|500px|center|Berchtesgaden panoraamakuvassa (2004) ([[Media:Panorama Berchtesgaden.jpg|iso kuva)]]
Einari Kurittu
Perttu Einari Kurittu (s. 27. syyskuuta 1989 Kouvola) on suomalainen jalkapalloilija, joka edustaa Helsingin harrastesarjassa pelaavaa FC Kivenkovaa. Hän on pelipaikaltaan hyökkääjä.
Ura
C-junioreihin asti Kurittu pelasi FC Kuusankoskessa, josta hän siirtyi B-juniori-ikäisenä Myllykosken Palloon. Ensiesiintymisensä Veikkausliigassa hän teki 17. elokuuta 2008 ottelussa Rovaniemen Palloseuraa vastaan. Vuosina 2008–2010 hän pelasi liigassa yhteensä yksitoista ottelua.
Vuonna 2010 Kurittu pelasi myös Eurooppa-liigan karsinnoissa. Hän esiintyi MyPan ohella lainasopimuksella alemmilla sarjatasoilla Kotkan Työväen Palloilijoissa, Mikkelin Palloilijoissa ja FC Kuusankoskessa.
Kaudeksi 2011 Kurittu siirtyi PK-35:n joukkueeseen. Vuonna 2012 hän pelasi Kakkosessa Järvenpään Palloseurassa, jossa teki kauden aikana 24 maalia. Joulukuussa 2012 Kurittu teki sopimuksen porilaisen FC Jazzin kanssa, josta palasi takaisin Järvenpäähän kauden 2013 jälkeen.
Shoshenk I
Monien egyptologien mielestä Shoshenk I vastaa Raamatussa mainittua Siisakia (Suusak).
Perhe
Shoshenkilla oli kaksi vaimoa Patareshnes ja Karomama A. Hänellä oli ainakin kolme poikaa, Osorkon I, josta tuli seuraava faarao, sekä Iuput A ja Nimlot B. Hänestä tuli myös Psusennes II:n tyttären Maatkaren appi.
Auringonpimennys
Tutkijat ovat tulleet siihen tulokseen, että Shoshenk I:n 17. hallitusvuotena olisi tapahtunut auringonpimennys. Muinaisessa Egyptissä tätä pidettiin viestinä jumalilta. Koska nykyinen kronologia ei löydä tätä pimennystä, jotkut ovat ehdottaneet vuonna 932 eaa. tapahtunutta pimennystä tähän kohtaan. Tämän auringonpimennyksen ajankohdasta ei tiettävästi ole tutkijoilla virallista näkökulmaa.
Joo joo / Metropoliitta
Joo joo / Metropoliitta on porilaisen MAC-yhtyeen toinen ja viimeinen singlejulkaisu 1981. Finnlevy julkaisi singlen vinyylinä. Single jäi yhtyeen viimeiseksi, sillä MAC hajosi seuraavana vuonna, jonka jälkeen Neumann perusti Dingon. Singlen kappale "Metropoliitta" on julkaistu myös kokoelmalevyllä "TV-Räjähtää".
Marco Poulsen
Marco Poulsen (s. 11. maaliskuuta 1971 Helsinki) on uransa päättänyt suomalainen jääkiekkoilija, pelipaikaltaan keskushyökkääjä. Hän pelasi SM-liigassa yhteensä 258 runkosarjaottelua tehopistein 57+81=138 ja keräsi niissä 103 jäähyminuuttia, 14 playoff-ottelua tehopistein 3+3=6 ja keräsi kuusi jäähyminuuttia sekä kymmenen liigakarsintaottelua tehopistein 1+2=3 ja keräsi niissä kuusi jäähyminuuttia. Uransa myöhemmät vuodet Poulsen kiersi ulkomailla, ja hän pelasi kaikkiaan yhdeksässä muussa maassa: Kanadassa, Tšekissä, Sveitsissä, Ruotsissa, Italiassa, Iso-Britanniassa, Tanskassa, Norjassa ja Etelä-Koreassa.
Junioriura ja tulokaskausi I-divisioonassa
Poulsen on Espoon Jääklubin kasvatti. Hän siirtyi D-juniori-ikäisenä Helsingin IFK:hon. Poulsen vietti 16-vuotiaana kauden 1987–1988 vaihto-oppilaana Kanadassa Trinity College Schoolissa, minkä jälkeen hän siirtyi kaudeksi HIFK:n 1988–1989 A-nuoriin. Poulsen voitti kauden päätteeksi A-nuorten SM-pronssia. Kaudeksi 1989–1990 hän siirtyi Kiekko-Espoon A-nuoriin. Poulsen pelasi pääasiassa samassa ketjussa Tero Lehterän ja Jere Lehtisen kanssa. Hän sijoittui tehoilla 26+38=64 koko A-nuorten SM-liigan pistepörssissä toiseksi Tapparan Mikko Peltolan jälkeen. Poulsen voitti kauden päätteeksi A-nuorten suomenmestaruuden.
Kaudeksi 1990–1991 Poulsen siirtyi I-divisioonajoukkue Karhu-Kissoihin. Tulokaskausi miesten sarjoissa toi hänelle 40 runkosarjaottelussa tehopisteet 24+21=45, joilla hän oli joukkueen toiseksi paras maalintekijä Mikael Kotkaniemen kanssa ja sijoittui sisäisessä pistepörssissä kolmanneksi. Poulsen pelasi kauden aikana myös yhden ottelun HIFK:n A-nuorissa.
SM-liigaura
Kaudella 1991–1992 Poulsen pelasi ensimmäisen ottenlunsa HIFK:n SM-liigajoukkueessa, mutta hänen oli kuitenkin vaikea mahtua kokoonpanoon, ja hän pelasi siellä vain yhden runkosarjaottelun. Kesken kauden Poulsen siirtyikin suuremman peliajan perässä toiseen SM-liigajoukkueeseen, Hockey-Reippaaseen, jossa hän pelasi 15 runkosarjaottelua tehopistein 3+1=4. Seura kuitenkin lainasi hänet sittemmin I-divisioonaan, ensin KooKoohon ja loppukaudella Karhu-Kissoihin. Kaudeksi 1992–1993 Poulsen palasi HIFK:hon, jossa hän jäi taas melko pieneen rooliin ja teki 29 runkosarjaottelussa tehot 3+2=5. Poulsen viettikin syyskauden lähinnä lainalla Karhu-Kissoissa, jossa hän teki 12 ottelussa kovat tehot 12+16=28 sekä keräsi otteluihinsa nähden suuren teholukeman +26. Kaudella 1993–1994 Poulsen teki 44 runkosarjaottelussa ja kolmessa playoff-ottelussa tehopisteet 10+12=22. SM-liigakauden jälkeen hän vahvisti yhdessä kahden muun HIFK-pelaajan, Kim Ahlroosin ja Kimmo Hyttisen, kanssa Tšekin Extraligassa pelannutta HK Hradec Královéa karsintasarjassa. Joukkueen kausi päättyi putoamiseen 1. česká hokejová ligaan.
Poulsen siirtyi kauden 1994–1995 kynnyksellä jatkamaan SM-liigauraansa Kiekko-Espooseen. Kesken kauden hän siirtyi kuitenkin Tampereen Ilvekseen. Poulsen päätyi joukkueen kanssa aina liigakarsintoihin saakka, mutta Ilves onnistui kuitenkin säilyttämään sarjapaikkansa ensimmäisen kierroksen jälkeen voitettuaan Savonlinnan Pallokerhon otteluvoitoin 3–1. Kaudeksi 1995–1996 hän siirtyi TuToon. Poulsen teki SM-liigan yhden kauden maaliennätyksensä 14 osumallaan. Poulsen päätyi TuTon kanssa liigakarsintoihin, mutta tällä kertaa hänen joukkueensa kausi päättyi putoamiseen I-divisioonaan TuTon hävittyä karsintojen toisen kierroksen Saimaan Pallolle otteluvoitoin 3–0.
Kaudeksi 1996–1997 Poulsen siirtyi Porin Ässiin, jossa hän teki SM-liigan yhden kauden piste-ennätyksensä tehoilla 7+28=35, joilla Poulsen oli joukkueen neljänneksi paras pistemies. Kaudella 1997–1998 hän voitti Ässien sisäisen tehotilaston lukemalla +18.
Kiertolaisuus ulkomailla
Poulsen siirtyi kaudeksi 1998–1999 Sveitsin toiseksi korkeimmalle sarjatasolle Nationalliga B:n HC Sierreen. Hän voitti joukkueen sisäisen piste- ja syöttöpörssin tehopisteillä 22+32=54. Kauden 1999–2000 Poulsen aloitti Ruotsin Elitserienin AIK IF:ssä, jossa hän pelasi 11 ottelua ilman tehopisteitä ja tämän jälkeen kahdeksan ottelua sarjatasoa alempana Allsvenskanin Hammarby IF:ssä. Marraskuussa 1999 Poulsen palasi viiden ottelun mittaisella sopimuksella Ässiin. Lyhyen sopimuksensa jälkeen hän jatkoi kauttaan kahden ottelun verran I-divisioonajoukkue Hyvinkään Ahmoissa. Sieltä Poulsen siirtyi Italian Serie A:n HC Bolzanoon, josta hän siirtyi vain kolmen ottelun jälkeen loppukaudeksi jo kauden kuudenteen joukkueeseensa, Ruotsin Allsvenskanissa pelanneen Gislaveds SK:n riveihin.
Kauden 2000–2001 Poulsen aloitti Suomi-sarjajoukkue Espoon Palloseurassa, josta hän siirtyi kahdeksan ottelun jälkeen Mestis-joukkue KJT:hen. Poulsen teki siellä yli piste per peli -tahdilla 19 ottelussa tehot 9+14=23, kunnes hän siirtyi loppukaudella Iso-Britannian BISL-liigan Cardiff Devilsiin. Kauden 2001–2002 Poulsen aloitti taas EPS:n Suomi-sarjajoukkueessa, josta hän siirtyi 15 ottelun jälkeen loppukaudeksi Tanskan Sanistål Ligaenin Herlev Eaglesiin.
Poulsen siirtyi kaudeksi 2002–2003 Norjan pääsarjajoukkue Stjernen Hockeyn riveihin. Hän oli joukkueen toiseksi paras maalintekijä ja kolmanneksi paras pistemies tehoilla 17+22=39, joilla hän sijoittui liigan pistepörssissä kahdeksanneksi. Kaudella 2003–2004 hän oli tehoilla 13+21=34 Stjernenin paras syöttäjä Pasi Kankaan kanssa ja toiseksi paras pistemies hänen jälkeensä. Poulsenin sopimus kuitenkin purettiin kauden jälkeen, kun hän ei sopeutunut täysin uuden valmentajan pelitapaan. Poulsen siirtyi kaudeksi 2004–2005 Aasian liigan eteläkorealaisjoukkue Halla Winiaan. Hän oli joukkuetovereidensa Vesa Ponton ja myös Hallan pelaajavalmentajana toimineen Esa Tikkasen kanssa liigan historian ensimmäisiä suomalaispelaajia. Poulsen voitti joukkueen sisäisen piste-, maali- ja syöttöpörssin tehoilla 17+33=50, joilla hän sijoittui ALIH:n pistepörssissä viidenneksi. Poulsen voitti myös Hallan sisäisen tehotilaston lukemalla +39.
Viimeinen kausi Kiekko-Vantaassa
Kaudeksi 2005–2006 Poulsen palasi Suomeen ja siirtyi Mestis-joukkue Kiekko-Vantaan riveihin. Hänet nimettiin samalla myös seuran urheilu- ja markkinointijohtajaksi. Poulsen kuitenkin joutui viikoiksi sivuun alkukaudella tulleen polvivamman vuoksi. Hän kärsi kauden aikana myös solisluun murtumasta ja pelasi runkosarjan aikana lopulta vain 29 ottelua. Poulsen lopetti pelaajauransa kevääseen 2006.
Maajoukkueura
Poulsen valittiin Pohjola-leirin parhaaksi pelaajaksi vuonna 1986.
Muuta
Poulsenin poika Nicholas pelaa Vuosaaren Viikinkien C2-junioreissa, joiden valmentajana isä-Poulsen toimii. Myös toinen poika Elias pelaa Viikinkien A-junioreissa.
Luettelo Tipan kappaleista
Tämä on luettelo suomalaisen rap-artistin Tipan kappaleista.
Héctor Ayala
Héctor Ayala (11. huhtikuuta 1914 – 12. maaliskuuta 1990) oli argentiinalainen kitaristi ja säveltäjä. Hän debytoi kitaristina Buenos Airesissa vuonna 1936, jolloin hän esiintyi yhdessä Roberto Grelan kanssa. Suurin osa Ayalan sävellyksistä on kitaramusiikkia.
Luka Modrić
Luka Modrić (s. 9. syyskuuta 1985 Zadar, Jugoslavia) on kroatialainen jalkapalloilija. Hän edustaa Espanjan Primera Divisiónissa pelaavaa Real Madridia. Kansainvälinen jalkapalloliitto FIFA valitsi hänet vuoden 2018 miesjalkapalloilijaksi.
Aiemmin Modrić on toiminut kotimaansa pääsarjan Dinamo Zagrebin kapteenina ja pelannut myös Englannin Valioliigan Tottenham Hotspurissa. Lisäksi hän on lukeutunut pitkään Kroatian maajoukkueen avainpelaajiin ja on ollut useita vuosia maajoukkueen kapteeni.
Modrić on pelipaikaltaan keskikenttäpelaaja. Hän pelaa yleensä hyökkäävässä roolissa joko keskellä tai laidassa. Modrićin suurimpiin vahvuuksiin kuuluvat hänen peliälynsä ja syöttötaitonsa. Modric on voittanut viisi Mestareiden liigaa (Champions League) vuosina 2014, 2016, 2017, 2018 ja 2022.
Ammattilaisura
Vuonna 2002 ensimmäisen ammattilaissopimuksensa Dinamo Zagrebin kanssa tehnyt Modrić aloitti ammattilaisuransa lainalla Bosnia ja Hertsegovinan pääsarjan Zrinjski Mostarissa 2003. Seuraavana vuonna hän siirtyi lainalle Kroatian pääsarjan Inter Zaprešićin riveihin. Dinamon riveissä Modrić pelasi vuodesta 2005 lähtien. Hän saavutti seurassa kolme liigamestaruutta ja kaksi cup-mestaruutta.
Lopulta Modrić siirtyi toisten brittiseurojen sijaan Espanjaan, maan pääsarjassa Primera Divisiónissa pelaavaan Real Madridiin. Tällä kertaa siirtosummaksi muodostui 33 miljoonaa puntaa; tuplasti Tottenhamin aikanaan Dinamolle maksanut summa.
Maajoukkueura
Kroatian maajoukkueessa Modrić debytoi vuonna 2006. Hän oli mukana Kroatian joukkueessa vuosien 2006, 2014, 2018 ja 2022 MM-kilpailuissa sekä vuosien 2008, 2012, 2016 ja 2021 EM-kilpailuissa. Vuoden 2008 EM-kilpailuissa hänet valittiin turnauksen tähdistökentälliseen toisena kroatialaispelaajana legendaarisen Davor Šukerin jälkeen. Vuoden 2018 MM-kilpailuissa hän voitti hopeaa Kroatian joukkueessa ja hänet valittiin turnauksen parhaaksi pelaajaksi. Vuoden 2022 MM-kilpailuissa hän saavutti pronssia.
Modrić on tehnyt arvokilpailuissa viisi maalia: EM-kilpailuissa 2008 ensimmäisessä alkulohko-ottelussa Itävaltaa, EM-kilpailuissa 2016 ensimmäisessä alkulohko-ottelussa Turkkia, MM-kilpailuissa 2018 kahdessa ensimmäisessä alkulohko-ottelussa Nigeriaa ja Argentiinaa sekä kesän 2021 EM-kilpailuissa kolmannessa alkulohko-ottelussa Skotlantia vastaan.
Modrić pelasi 135. maaottelunsa maaliskuussa 2021 ja nousi yksinään eniten maaotteluita pelanneeksi kroatialaiseksi ohi Darijo Srnan.
Yksityiselämä
Modrić on naimisissa Vanja Bosnićin kanssa. Heillä on Ivano-niminen poika ja Ema-niminen tytär.
16. joulukuuta 1991 serbit teloittivat perheen kotikylässä Zaton Obravackissa Luka Modrićin isoisän, jonka mukaan Luka on saanut nimensä.
Empty Sky
Empty Sky on Elton Johnin ensimmäinen albumi, ja se julkaistiin vuonna 1969. Yhdysvalloissa levy julkaistiin vasta vuonna 1975, kun Johnin ura oli noussut huomattavasti. Bernie Taupinin sanoitukset olivat saaneet vaikutteita kirjoista, joita hän oli nuorena lukenut sekä populaarikulttuurista. Muun muassa J. R. R. Tolkien oli inspiroinut häntä.
Johnin sävelmät taas olivat saaneet vaikutteita hänen kouluajoiltaan ja klubeilta, joilla hän oli soittanut, sekä idoleilta kuten Stevie Wonder ja J. S. Bach. Albumi levytettiin muutaman päivän aikana helmikuussa 1969. Se julkaistiin riippumattoman levy-yhtiön alaisena, sillä Philips ei halunnut julkaista levyä, jolta puuttui yhtenäinen teema.
Kappaleet
Kaikki kappaleet kirjoittanut Elton John ja Bernie Taupin.
Colima (täsmennyssivu)
Colima voi tarkoittaa ainakin seuraavia asioita:
Amos ’n’ Andy
thumb|[[Charles Correll ja Freeman Gosden.]] Amos 'n' Andy on yhdysvaltalainen komediasarja, jota esitettiin radiossa 1928–1960 ja televisiossa 1951–1953. Sarja kertoo afroamerikkalaisten Amoksen ja Andyn edesottamuksista New Yorkissa. Sarjan loivat Freeman Gosden ja Charles Correll, jotka myös esittivät päärooleja komedian radioversiossa.
Radio
Gosden ja Correll aloittivat tammikuussa 1926 esittämään sarjaa nimeltä Sam ’n’ Henry chicagolaisella WGN -radioasemalla. Sarjan saatua suosiota, he esittivät aseman johdolle ehdotuksen ohjelman jakelusta muille radioasemille äänilevymuodossa. Mikäli asema olisi suostunut ehdotukseen, Sam ’n’ Henrystä olisi tullut ensimmäinen syndikoitu radio-ohjelma. Asema kuitenkin kieltäytyi, jonka seurauksena Gosden ja Correl luopuivat ohjelman teosta.
Toinen chicagolainen radioasema, WMAQ, palkkasi Gosdenin ja Correllin tekemään Sam ’n’ Henryä vastaavan sarjan, luvaten myös mahdollisuuden ohjelman laajempaan levitykseen. Koska WGN omisti sarjan nimen, sarja nimettiin uudelleen Amos ’n’ Andyksi. Sarjasta tuli ensimmäinen syndikoitu sarja Yhdysvalloissa ja elokuussa 1929 sitä esitettiin yli 70 aseman kautta. Syksyllä 1929 sarja siirtyi valtakunnalliselle NBC:lle ja vuonna 1943 CBS:lle.
Vuoteen 1943 asti sarjaa esitettiin jokaisena arkipäivänä yhden jakson keston ollessa 15 minuuttia. Tällä formaatilla valmistui kaikkiaan 4 091 jaksoa. Vuodesta 1943 alkaen sarjaa esitettiin viikoittaisena puolituntisena tilannekomediana ja vuonna 1954 sarja koki viimeisen muodonmuutoksensa tullen musiikkiohjelmaksi, jossa sarjan päähenkilöt toimivat juontajina.
Huippuvuosinaan sarja keräsi enimmillään jopa 40 000 000 kuulijaa.
Elokuva
RKO tuotti vuonna 1930 elokuvan Check and Double Check, joka jäi ainoaksi Amos ’n’ Andy -elokuvaksi. Elokuva oli pettymys sekä kritiikillä että tuotolla mitattuna. Radiosarjan 15-minuutin muotoa ei pystytty sellaisenaan siirtämään täyspitkään elokuvaan, joten elokuvaa täydennettiin sivujuonilla, jotka jättivät päähenkilöt sivuosaan omassa elokuvassaan.
Vuonna 1934 valmistui kaksi Amos 'n' Andy animaatiota: Rassling Match ja The Lion Tamer. Molemmat tuotti Van Beuren Studios.
Televisio
Televisiossa The Amos ’n’ Andy Show pyöri vuodesta 1951 vuoteen 1953, jona aikana sitä tehtiin kaikkiaan 78 jaksoa. Radiosarjasta poiketen televisio-version päärooleissa käytettiin afroamerikkalaisia näyttelijöitä. Amosta esitti Alvin Childress ja Andya Spencer Williams.
Väitetty rasismi
Vuonna 1953 CBS lakkautti sarjan televisioversion NAACP:n {National Association for the Advancement of Colored People} ja muiden ihmisoikeusjärjestöjen painostuksen takia. Sarjan uusintalähetykset kiellettiin Keniassa 1963.
Huomionosoitukset
Sarja on saanut paikan Radio Hall of Famessa. Freeman Gosden ja Charles Correll ovat kumpikin saaneet oman tähtensä Hollywood Walk of Famelle.
Kozelštšyna
Kozelštšyna on pieni kaupunkityyppinen taajama Ukrainan keskiosissa Pultavan alueella, linnuntietä noin 274 kilometriä Kiovasta kaakkoon. Kozelštšyna oli ennen heinäkuuta 2020 Kozelštšynan piirin hallinnollinen keskus; tuolloin taajama ja sen piiri liitettiin osaksi Krementšukin piiriä. Kozelštšynan taajamassa asui vuoden 2013 alussa 3 805 ja koko Kozelštšynan piirissä 20 259 asukasta. Kozelštšynan ohella piirissä on toinenkin pieni kaupunkimainen taajamaa (Nova Haleštšyna, ukr. Нова Галещина, 2 300 as.), mutta pääosa väestöstä asuu maaseutukylissä.
thumb|230px|left|Kozelštšynan taajama tunnetaan ihmeitätekevänä pidetystä Jumalanäidin ikonista ja sille rakennetusta naisluostarin kirkosta.
Taimi Torvinen
Taimi Siviä Torvinen (15. joulukuuta 1911 Helsinki – 1. heinäkuuta 1995 Helsinki) oli suomalainen toimittaja ja historiantutkija. Hän työskenteli 1940-luvun lopulta lähtien parinkymmenen vuoden ajan journalistina ja teki sen jälkeen vielä pitkän akateemisen uran Helsingin yliopistossa.
Ura
Torvinen syntyi Helsingissä kauppias Karl Viktor Torvisen ja hieroja anna Augusta Salakarin perheeseen. Hän kirjoitti ylioppilaaksi 1933 ja valmistui Helsingin yliopistosta filosofian maisteriksi 1938. Opintojensa jälkeen Torvinen työskenteli 1938–1941 sosiaaliministeriön kanslistina, 1941–1943 Työväen arkiston arkistonhoitajana, 1943–1945 Turun Sanomien toimittajana, 1945–1946 Yleisradion tiedottajana sekä vielä Kansaneläkelaitoksen palveluksessa ennen siirtymistään Helsingin Sanomiin vuonna 1947. 1930-luvun jälkipuoliskolla hän liikkui myös vasemmistolaisten kulttuurivaikuttajien piireissä. Vuodet 1938–1941 Torvinen oli toimitsijana SDP:n ja SAK:n perustamassa pakolaistoimikunnassa, jonka tehtävä oli avustaa natsi-Saksasta saapuneita pakolaisia.
Torvinen keskittyi 1960-luvun puoliväliin saakka journalistin työhönsä, harrastaen samalla vapaa-ajallaan historiantutkimusta. Hänen J. R. Danielson-Kalmaria käsittelevä väitöskirjansa ilmestyi lopulta vuonna 1965. Väitöksensä jälkeen Torvista pyydettiin eroamaan Helsingin Sanomista, koska työnantaja piti häntä nyt ylikoulutettuna toimittajan tehtäviin. Seuraavana vuonna Torvinen aloitti Helsingin yliopiston poliittisen historian dosenttina, jota virkaa hän hoiti 12 vuoden ajan. Vuonna 1968 Helsingin yliopistoon perustettiin tiedotusopin laitos, jonka ensimmäiseksi lehtoriksi Torvinen valittiin. Väitöskirjansa ohella hän ehti 1960-luvun jälkipuoliskolta lähtien julkaisemaan toistakymmentä teosta. Niistä tunnetuimmat ovat natsi-Saksasta Suomeen saapuneita pakolaisia käsittelevä kirja vuodelta 1984 sekä 1989 julkaistu Suomen juutalaisten historia.
HMS Dainty
HMS Dainty on ollut neljän Britannian Kuninkaallisen laivaston aluksen nimenä.
Keely Hodgkinson
Keely Hodgkinson (s. 3. maaliskuuta 2002) on brittiläinen keskimatkojen juoksija, 800 metrin Euroopan-mestari ulko- ja sisäradoilta sekä olympia- ja MM-mitalisti.
Hodgkinson voitti 800 metrillä alle 18-vuotiaiden Euroopan-mestaruuden Győrissä 2018 ajalla 2.04,84 ja alle 20-vuotiaiden Euroopan-mestaruuden Boråsissa 2019 ajalla 2.03,40.
Hodgkinson juoksi 800 metrin alle 20-vuotiaiden sisäratojen Euroopan ennätyksen 2.01,16 Wienissä 1. helmikuuta 2020 ja saman ikäluokan sisäratojen maailmanennätyksen 1.59,03 niin ikään Wienissä 30. tammikuuta 2021. Hän voitti 800 metrin sisäratojen Euroopan-mestaruuden Toruńissa 2021 ajalla 2.03,88. Hän paransi alle 20-vuotiaiden Euroopan ennätyksen lukemiin 1.58,89 Ostravassa 19. toukokuuta 2021 ja 1.57,51 Tukholmassa 4. heinäkuuta 2021. Elokuussa 2021 hän saavutti Tokion olympialaisissa 800 metrillä hopeaa Britannian-ennätysajalla ja alle 23-vuotiaiden Euroopan ennätyksellä 1.55,88.
Hodgkinson juoksi 800 metrin sisäratojen Britannian ennätyksen 1.57,20 Birminghamissa 19. helmikuuta 2022. Myöhemmin samana vuonna hän saavutti 800 metrillä hopeaa sekä Eugenen MM-kilpailuissa ajalla 1.56,38 että Birminghamin Kansainyhteisön kisoissa ajalla 1.57,40 ja kultaa Münchenin EM-kilpailuissa ajalla 1.59,04. Hän juoksi 800 metrin sisäratojen Britannian ennätyksen 1.57,18 Birminghamissa helmikuussa 2023.
Hodgkinson voitti sisäratojen Euroopan-mestaruuden 800 metrillä Istanbulissa 2023 ajalla 1.58,66. Samana vuonna hän saavutti alle 23-vuotiaiden EM-pronssia 400 metrillä Espoossa järjestetyissä kisoissa ennätysajallaan 51,76.
Hodgkinson on voittanut viisi timanttiliigan osakilpailua 800 metrillä: Zürichissä 2021, Oslossa, Eugenessa ja Birminghamissa 2022 ja Pariisissa 2023.
Sisäradat
NR = Britannian ennätys
AU23R = alle 23-v. Euroopan ennätys
Lainvoima
Lainvoima on oikeustieteen termi, jolla ilmaistaan, että jokin ratkaisu, useimmiten tuomioistuimen tuomio, mutta usein myös muu viranomaisen ratkaisu, tulee lopulliseksi, sellaiseksi, että siihen ei saa enää hakea muutosta (eli siitä ei saa valittaa tai siihen ei saa vaatia oikaisua) ns. säännönmukaisin muutoksenhakukeinoin.
Jos päätös on sellainen, että siihen saa hakea muutosta, se tulee lainvoimaiseksi, kun valittamisen määräaika on kulunut umpeen eikä muutosta ole haettu. Jos taas päätös on sellainen, että siihen ei saa hakea muutosta, se tulee lainvoimaiseksi heti, kun päätös on tehty tai julistettu. Yleensä muutoksenhaulle varatut määräajat vaihtelevat välillä 1 viikko – 2 kuukautta. Käräjäoikeuden päätöksistä tavallisissa rikos- ja riita-asioissa saa yleensä valittaa hovioikeuteen 30 päivän kuluessa päätöksen julistamisesta.
Syy siihen, että harvemmin puhutaan muun viranomaisen kuin tuomioistuimen ratkaisun lainvoimaiseksi tulemisesta on, että vaikka muutkin viranomaisratkaisut saavat lainvoiman, on tuomioistuinratkaisulla säännönmukaisesti toisin kuin yleensä muilla viranomaisratkaisuilla oikeusvoimavaikutus. Viranomaisen ratkaisu ei useimmiten estä uuden hakemuksen tekemistä, ja koska viranomaisten käytössä on lisäksi hallintolainkäytössään laaja oikeus itseoikaisuun, ei edes se, ettei valita, johda välttämättä oikeudenmenetykseen, vaan siitä huolimatta, ettei asianomainen ole valittanut, voi hän saada (saman) asiansa uudelleen viranomaisen käsittelyyn. Esimerkiksi jos sosiaalitoimi on evännyt hakijalta jonkin edun, vaikkapa taloudellisen tuen hammashoitoon, ei hakija menetä mitään vaikkei hän vaadi oikaisua. Hankittuaan lisäselvityksiä hän tekee uuden hakemuksen, ja asia ratkaistaan, huomioon ottaen asiakkaan hampaiden huono kunto.
Lainvoiman käsite liittyy olennaisesti myös päätöksen täytäntöönpanokelpoisuuteen. Rikosasiassa tuomiota ei voida panna täytäntöön, ennen kuin muutoksenhakuaika on umpeutunut. Hovioikeuteen sakoistaan määräajan kuluessa valittanutta ei siis voida vielä pakottaa maksamaan sakkoja. Henkirikoksesta epäiltyä voidaan käräjäoikeuden päätöksellä pitää vangittuna, vaikka tuomiosta olisi valitettu määräajan kuluessa, mutta päätöstä pitää epäilty vangittuna valitusaikana ei saa sekoittaa tuomiolauselmassa annettuun varsinaiseen tuomioon. Hallintoasiaa koskeva päätös – eli viranomaisen tai julkista valtaa käyttävän yksityisen toimijan (esim. yliopiston) tekemä päätös – voidaan hallintolain 49 f §:n 2 mom:n mukaan sen sijaan panna täytäntöön ennen lainvoimaisuutta jollakin seuraavista perusteista: 1) jos "laissa niin säädetään", 2) jos "päätös on luonteeltaan sellainen, että se on pantava täytäntöön heti", 3) tai jos "päätöksen täytäntöönpanoa ei yleisen edun vuoksi voida lykätä".
Tuomioistuimissa – tosin joskus myös muissa viranomaisissa – tilanne on toinen. Tuomioistuimen ratkaisu, josta käytetään nykyään useimmiten nimitystä tuomio, saa oikeusvoiman, eikä asiaa voi saada enää uudelleen käsiteltäväksi. Laiminlyönti valittaa määräajassa johtaa siis lopulliseen oikeudenmenetykseen. Vain jos kysymyksessä olevassa tilanteessa on käytettävissä jokin ylimääräinen muutoksenhakukeino, ei oikeudenmenetys ole lopullinen. Tämä on kuitenkin erittäin poikkeuksellista.
Ratkaisun lainvoimaiseksi tulo on yleensä sidottu täysin muodollisiin perusteisiin kuten määräajan umpeutumiseen. Kysymys siitä, onko päätös lainvoimainen vai ei, pitää olla yksinkertaisesti ja nopeasti selvitettävissä, eikä se saa vaatia mitään syvällisempää tutkimista. Tuomioistuimessa kansliahenkilö selvittää, onko jokin tuomio lainvoimainen tietokoneen päätteeltä hetkessä. Lainvoimaisuutta koskevan kysymyksen saa siten selvitettyä vaikka puhelimitse.
Erkka Petäjä
Erkka Petäjä (s. 13. helmikuuta 1964 Turku) on entinen suomalainen jalkapalloilija, joka päätti pelaajauransa kauden 1997 jälkeen. Pelipaikaltaan hän oli puolustaja.
Maajoukkue
Petäjä oli maajoukkueessa kantavia voimia vuosikymmenen ajan. Hän pelasi urallaan yhteensä 84 miesten A-maaottelua, jolla hän on tilastossa kuudennella tilalla. Petäjä on pelannut eniten otteluita Suomen maajoukkueessa tekemättä yhtään maalia. Tosin karsintapelissä Ruotsia vastaan Tukholmassa 1993 Petäjän keskitys näytti menevän suoraan Ruotsin maaliin koskematta keneenkään, mutta maali merkittiin kuitenkin Jari Litmaselle.
Dancing Thru the Stars
Dancing Thru the Stars on suomalaisen laulaja-lauluntekijä Emmin kaksi kappaletta sisältävä CD-single vuodelta 2002. Nimikappale on Emmin toiselta albumilta No Nothing. Julkaisijat ovat Oy EMI Finland Ab / EMI Music Publishing Scandinavia ja levymerkki on Parlophone.
Kansikuvan on suunnitellut Tehdas Numero Kolme ja toteuttanut Kaisa Nurminen. Emmin A&R-henkilönä on toiminut Sami Häikiö.
Nimikappaleen ovat tuottaneet Jyrki Tuovinen ja Emmi. Sen on äänittänyt ja miksannut Tuovinen Petrax-studioilla apunaan Mikko Lohenoja. Muusikot ovat:
Kakkoskappaleen on tuottanut Hannu Korkeamäki. Hän on myös äänittänyt sen Kanalassa paitsi rumpujen osalta Jetro Vainio Music Makers -studioilla. Miksauksen on tehnyt Jussi Jaakonaho Petrax-studioilla. Muusikot ovat:
Kummankin kappaleen masteroinnin on tehnyt Thomas Eberger Cutting Roomissa.
Singlen kappaleet
Kappaleet on sanoittanut Emmi ja toinen säveltäjä hänen lisäkseen on Hannu K.
Uuden aamun kitarat / Mikä olen nyt
Uuden aamun kitarat / Mikä olen nyt on Pertti Neumannin johtaman S.E.X.-yhtyeen ensimmäinen singlejulkaisu vuodelta 1987. Singlen kappaleita ei julkaistu yhtyeen S.E.X.-albumilla, mutta "Uuden aamun kitarat" on myöhemmin julkaistu Neumannin kokoelmalevyillä.
Single nousi Suomen virallisen listan sijalle 7.
Nummelan harmoonitehdas
Nummelan harmoonitehdas oli vuosina 1923–1969 toiminut harmoneja valmistava tehdas Vihdin Nummelassa. Sen huippukausi oli 1920–1930-luvulla, jolloin se oli merkittävä työllistäjä ja sai palkintoja ulkomaisista näyttelyistäkin, muun muassa Antwerpenin maailmannäyttelyssä 1930 kultamitalin. Koulujen tilaukset olivat tehtaan merkittävä työllistäjä. Toiminta hiipui 1960-luvulla. thumb|300px|Harmonitehtaan rakennus vuonna 2010.
Kangasalta tullut soitinrakentaja J. E. Hedén, puuseppä Edvard Helle ja opettaja Urho Karhumäki perustivat yrityksen 1923 nimellä Hedén ja Kumpp. Taloudellisten vaikeuksien jälkeen yrityksen ja kiinteistön osti Hedén & Kumpp. Oy, jonka pääomistaja oli Karhumäki. Pakkohuutokaupassa 1928 tila siirtyi turkulaiselle Osakeyhtiö Auralle, mutta jo joulukuussa 1932 se myytiin harmonitehtailija J. E. Hedénille. Hedénin kuoltua 1948 tehdas siirtyi Hedénin vaimon veljen Paavo Randellin omistukseen, joka työskenteli tehtaassa, ja sen jälkeen Randellin tyttärelle Lealle ja tämän miehelle Olle Kalliolle. Sotien jälkeen tehdas koki uuden nousukauden, kunnes toiminta hiipui ja lakkasi lopullisesti 1969.
Ruotsin lippu
pienoiskuva|Ruotsin lippu 1906– pienoiskuva|Ruotsin lippu ennen vuotta 1906.
Ruotsin lain SFS 1982:269 mukaan lipun mitat ovat 10 suhde 16:een (korkeus:pituus). Lipputangon puoleiset siniset kentät ovat korkeudeltaan 4 ja pituudeltaan 5 mittayksikköä. Ristin sakaran leveys on puolet sinisen kentän korkeudesta eli 2 mittayksikköä. Uloimpien sinisten kenttien korkeus on 4 ja pituus 9 mittayksikköä. Ruotsin lippu jakautuu siis pystysuunnassa suhteessa 4:2:4 ja vaakasuunnassa suhteessa 5:2:9.
Ruotsin lain SFS 1983:826 mukaan värit ovat: keltainen NCS 0580-Y10R, sininen NCS 4055-R95B.
Kim Nieminen
Kim Nieminen (s. 28. joulukuuta 2001 Helsinki) on suomalainen jääkiekkoilija, joka pelaa SM-liigajoukkue Rauman Lukossa. Hän on pelipaikaltaan oikea laitahyökkääjä.
Ura
Nieminen on Pelicansin kasvatti. Kaudella 2020–2021 hän oli seuran U20-joukkueen neljänneksi paras pistemies tehoilla 7+19=26. Kaudella 2021–2022 Nieminen oli joukkueen paras pistemies, maalintekijä ja syöttäjä tehoilla 18+27=45. Hän debytoi samalla kaudella myös Pelicansin SM-liigajoukkueessa, jossa Nieminen pelasi kaksi runkosarjaottelua ilman tehopisteitä. Hän teki liigadebyyttinsä 17. joulukuuta 2021 vieraissa Kalevan Palloa vastaan. Nieminen merkittiin Pelicansin kolmosketjun oikeaan laitaan Alexander Forslundin ja Aatu Jämsenin viereen. Hän sai ottelussa jääaikaa 13.17 minuuttia ja Niemiselle merkittiin teholukema +1. Liigadebyyttinsä jälkeen Pelicans lainasi hänet seuraavana päivänä Mestis-joukkue Heinolan Peliittoihin, jossa Nieminen pelasi kauden aikana yhdeksän runkosarjaottelua tehopistein 1+4=5.
Toukokuussa 2022 Nieminen teki 1+1-vuotisen SM-liigasopimuksen Rauman Lukon kanssa. Hän teki liigauransa avausmaalin 22. lokakuuta 2022 paikallisvastustaja Porin Ässiä vastaan. Esa Tommila valitsi Niemisen ottelun Alumnien tähtien kolmostähdeksi. Lukon urheilutoimenjohtaja Kalle Sahlstedtin mukaan hänen odotettiin lähtökohtaisesti taistelevan paikasta pelaavassa kokoonpanossa, mutta Nieminen kuitenkin ylitti hänen kohdistuneet odotukset ja sai odotettua enemmän pelejä alleen. Nieminen pelasi Lukossa tulokaskautensa aikana 40 runkosarjaottelua tehopistein 2+4=6 ja kaksi playoff-ottelua ilman tehopisteitä. Tammikuussa 2023 seura lainasi hänet yhden ottelun ajaksi Mestis-joukkue TUTO Hockeyn vahvuuteen, jossa Nieminen pelasi kaikkiaan neljä ottelua. Helmikuussa Lukko lainasi hänet ja puolustaja Vili Laitisen kahden ottelun ajaksi Vaasan Sportin SM-liigajoukkueeseen, jossa Nieminen pelasi lopulta vain yhden ottelun. Kauden jälkeen hänen sopimuksessaan ollut optiovuosi purettiin ja Nieminen teki toukokuussa Lukon kanssa suoran kaksivuotisen jatkosopimuksen.
Maarianhaminan kaupunginkirjasto
Maarianhaminan kaupunginkirjasto sijaitsee Ahvenanmaalla Maarianhaminassa. Kirjastorakennuksen on suunnitellut arkkitehti Hans Stenius, ja se valmistui vuonna 1989.
Kirjasto on kaupunginkirjasto ja lisäksi Ahvenanmaan keskuskirjasto ja Ahvenanmaan ammattikorkeakoulun koulukirjasto.
Historiaa
Kaupunginkirjaston historia juontaa juurensa vuoteen 1890, jolloin toimintansa aloitti Ålands lånebibliotek. Vuonna 1921 Karl Gustafsson teki aloitteen yleisen kirjaston perustamisesta, ja sellainen avattiin vuonna 1923 osoitteessa Östra Esplanadgatan 5. Karl Gustafssonista tuli Maarianhaminan kaupunginkirjaston ensimmäinen johtaja.